google/wiki40b huggingface dataset:
Οργανική αντίδραση

Οργανικές ονομάζονται οι χημικές αντιδράσεις στις οποίες συμμετέχουν οργανικές ενώσεις.
Οι παλιότερες οργανικές αντιδράσεις που αναφέρονται σε γραπτά κείμενα είναι η καύση και η διαδικασία παρασκευής σαπουνιών από λίπη (σαπωνοποίηση). Όμως η σύγχρονη ιστορία των οργανικών αντιδράσεων μπορούμε να πούμε ότι ξεκινά με την ιστορική σύνθεση του Wöhler το 1828.

Πολλά βραβεία Nobel έχουν δοθεί για την επινόηση συγκεκριμένων οργανικών αντιδράσεων όπως η αντίδραση Grignard το 1912, η διενική σύνθεση (αντίδραση Diels-Alder) το 1950, η αντίδραση Wittig το 1979, η ολεφινική μετάθεση το 2005 κ.ά.

Οι βασικές οργανικές αντιδράσεις περιλαμβάνουν προσθήκες, αποσπάσεις, αντικαταστάσεις (ή υποκαταστάσεις), οξειδοαναγωγές κ.ά. Στην Οργανική Σύνθεση, οι οργανικές αντιδράσεις χρησιμοποιούνται για τη δημιουργία νέων οργανικών μορίων. Οι οργανικές αντιδράσεις χρησιμοποιούνται ευρύτατα στην παρασκευή χημικών προϊόντων, φαρμάκων, πλαστικών, πρόσθετων τροφίμων κ.λ.π.

Ταξινόμηση οργανικών αντιδράσεων

Δεν υπάρχει όριο στον αριθμό των πιθανών οργανικών αντιδράσεων και των μηχανισμών, όμως παρόλο το τεράστιο πλήθος τους, μπορούν να ταξινομηθούν με τα ακόλουθα κριτήρια :

Κατάταξη ανάλογα με τη χαρακτηριστική ομάδα που αντιδρά

Οι οργανικές αντιδράσεις μπορούν να ταξινομηθούν ανάλογα με τη χαρακτηριστική ομάδα που συμμετέχει στα αντιδρώντα και στα προϊόντα μιας αντίδρασης. Έτσι, διακρίνουμε αντιδράσεις του καρβονυλίου (των αλδεϋδών και κετονών), του υδροξυλίου (των αλκοολών), του καρβοξυλίου (των οξέων) κ.λ.π.

Άλλοι τρόποι ταξινόμησης των οργανικών αντιδράσεων

Στην οργανική χημεία των ετεροκυκλικών ενώσεων, οι οργανικές αντιδράσεις ταξινομούνται ανάλογα με το είδος του ετεροκυκλικού δακτυλίου και του ετεροατόμου που συμμετέχει. Έτσι διακρίνουμε αντιδράσεις όπου συμμετέχουν ετεροάτομα αζώτου, φωσφόρου, θείου κ.ά., αντιδράσεις τετραμελών, πενταμελών, εξαμελών κ.ά. δακτυλίων κ.λ.π. Οι οργανικές αντιδράσεις μπορούν ακόμα να ταξινομηθούν ανάλογα με το άτομο με το οποίο ενώνεται ο άνθρακας και συμμετέχει στην αντίδραση. Έτσι, έχουμε οργανομεταλλικές αντιδράσεις (όπου συμμετέχει δεσμός άνθρακα-μετάλλου), οργανοφωσφορικές αντιδράσεις, οργανοπυριτικές αντιδράσεις κ.λ.π. Επειδή ο άνθρακας μπορεί να ενωθεί σχεδόν με όλα τα στοιχεία του περιοδικού πίνακα, συμπεραίνουμε ότι προκύπτουν έτσι πολλές κατηγορίες οργανικών αντιδράσεων.
2785 Σεντόφ

Φυσικά χαρακτηριστικά

Τα κυρίως φυσικά χαρακτηριστικά του Σεντόφ είναι άγνωστα. Ο Σεντόφ περιστρέφεται γύρω από τον εαυτό του μία φορά κάθε 5 ώρες και 29 λεπτά.
Οδυσσέας Λαμψίδης

Βιος

Ο Οδυσσέας Λαμψίδης γεννήθηκε το 1917 στην Τραπεζούντα. Η οικογένειά του καταγόταν από τα Κορόξενα της Άρδασας της επαρχίας Χαλδίας. Φοίτησε για ένα χρόνο στη Φιλοσοφική Σχολή του Πανεπιστημίου του Μονάχου και στη συνέχεια στη Φιλοσφική Σχολή Αθηνών απ'όπου αποφοίτησε μετά την επιστροφή του από το μέτωπο της Αλβανίας το 1941. Από τό 1938 στρατεύεται ώς έφεδρος άξιωματικός τού ιππικού καί συμμετέχει στον πόλεμο τής Αλβανίας. Το 1948 ανακηρύχθηκε αριστοβάθμιος διδάκτωρ της Φιλοσοφικής Αθηνών με διατριβή Η ποινή ης τυφλώσεως παρά τοις Βυζαντινοίς (Αθήναι 1949).Υπηρέτησε ώς φιλόλογος στήν ιδιωτική μέση εκπαίδευση (Πρότυπο Λύκειο Αθηνών Μπερζάν καί ύστερα Ά. Μωραΐτη καί, τά τελευταία 25 χρόνια τής εκπαιδευτικής του δραστηριότητας, στό Ελληνικό Γυμνάσιο τής Γερμανικής Σχολής Αθηνών. Διετέλεσε έκδοτης του περιοδικού Άρχείον Πόντου τό όποιο διηύθυνε άπό τό 1952 έως τό 1991.Επίσης ήταν συνεργάτης τού κωδικολογικού περιοδικοScriptoriumκαι γιά τα βυζαντινά καί ποντιακά λήμματα στήν εγκυκλοπαίδεια Πάπυρος-Λαρούς από το 1960 έως το 1967 Διετέλεσε προέδρος τής Επιτροπής Ποντιακών Μελετών (άπό τό 1961 έως τό 1990)Το Πανεπιστήμιο Ιωαννίνων τον ανακήρυξε επίτιμο διδάκτορα στις 20 Μαΐου 1998. Πέθανε στην Αθήνα στις 12 Ιουλίου 2006.

Αποτίμηση του ιστορικού έργου του Οδυσσέα Λαμψίδη

Ο Λαμψίδης κάλυψε σέ ένα μεγάλο ποσοστό το κενό που υπήρχε σχετικά με την περίοδο των Μεγάλων Κομνηνών στην Τραπεζούντα, εκδίδοντας καί σχολιάζοντας τις βασικότερες πηγές γιά την ιστορία τοΰ κράτους της Τραπεζούντας: στηριζόμενος στο μοναδικό κώδικα δημοσίευσε σέ κριτική έκδοση καί σχολίασε τό Χρονικό τοϋ πρωτοσεβαστού καί πρωτονοτάριου Μιχαήλ του Πανάρετου (Περί των της Τραπεζοϋντος βασιλέων, των μεγάλων Κομνηνών, όπως καί πότε καί πόσον έκαστος εβασίλευσεν), πού άποτελεϊ μέχρι και σήμερα την κυριότερη διασωζόμενη πηγή για την ιστορία του κράτους των Μεγάλων Κομνηνών. Η Ακαδημία Αθηνών το 1979 του απένειμε αργυρούν μετάλλιον για το επιστημονικό του έργο για το Βυζάντιο και για τον ποντιακό χώρο.
Μπερέν Σαάτ

Πρώτα Χρόνια

Γεννήθηκε στις 26 Φεβρουαρίου 1984 στην Άγκυρα όπου και μεγάλωσε. Οι γονείς της Χουσεϊν-Αβνί Σαάτ και Αϊλά Σαάτ Ντικμέν, είναι απόφοιτοι αθλητικής ακαδημίας και έχει έναν μεγαλύτερο αδερφό, τον Τζεμ. Αποφοίτησε από το ιδιωτικό κολέγιο TED Ankara College και έπειτα παρακολούθησε για μικρό χρονικό διάστημα τη σχολή Οικονομικών και Διοικητικών Επιστημών του Πανεπιστημίου του Μπεσκέντ, την οποία εγκατέλειψε για να ασχοληθεί με την υποκριτική. Οι γονείς της ήταν αντίθετοι σε αυτή της την επιλογή, γι αυτό με την υποστήριξη κάποιων φίλων της από το Πανεπιστήμιο, δήλωσε συμμετοχή στο διαγωνισμό ταλέντων «Türkiye'nin Yıldızları» όπου και κέρδισε την πρώτη θέση.

Τηλεόραση

Μετά τη νίκη της στο διαγωνισμό ταλέντων «Türkiye'nin Yıldızları», εμφανίστηκε σε κάποια διαφημιστικά σποτ της εταιρίας ζαχαρωτών «Tofita» και έτσι την ανακάλυψε η σκηνοθέτιδα Σινάν Τσετίν, η οποία της πρότεινε να περάσει από οντισιόν για τη σειρά «Aşkımızda Ölüm Var». Η Σαάτ πέρασε την οντισιόν και πήρε τον πρώτο της υποκριτικό ρόλο. Τη σεζόν 2005-06, είχε πρωταγωνιστικό ρόλο στη σειρά «Aşka Sürgün» και έπειτα ενσάρκωσε την Γιασεμίν Ουνσάλ στη σειρά «Hatirla Sevgili». Η σειρά προβλήθηκε αργότερα σε αρκετές γειτονικές χώρες της Τουρκίας, μεταξύ των οποίων και η Ελλάδα. 
Το 2008, διεκδικεί το ρόλο της Μπιχτέρ Γιορέογλου στη σειρά «Aşk-i Memnu» και κάπως έτσι αρχίζει να γίνει ακόμα πιο γνωστή. Η σειρά προβάλλεται σε πολλές χώρες και η Σαάτ γίνεται περιζήτητη ως ηθοποιός. Μετά το τέλος της σειράς, πρωταγωνιστεί στις διαφημίσεις δύο εταιριών. Της «Patos Chips» και της διεθνούς εταιρίας αποσμητικών «Rexona».
Τις σεζόν 2010-2012 πρωταγωνίστησε στη σειρά «Fatmagul Un Sucu Ne?» μαζί με τον Ενγκίν Ακγιουρέκ και βραβεύτηκε για την ερμηνεία της, σε τουρκικά βραβεία. Ακολούθησε ο διπλός πρωταγωνιστικός της ρόλος στη σειρά «Intikam», που αποτελεί μεταφορά της αμερικάνικης σειράς «Revenge» και η συνεργασία με την εταιρία περιποίησης δέρματος «Duru». Τη σεζόν 2015-16 πρωταγωνίστησε στη σειρά εποχής «Muhteşem Yüzyıl Kösem» ως Σουλτάνα Κιοσέμ, ενώ παράλληλα έγινε το πρόσωπο της εταιρίας «Arcelik» για τις διαφημίσεις της.

Κινηματογράφος

Στον κινηματογράφο έχει συμμετάσχει σε 7 συνολικά ταινίες, εκ των οποίων στις τρεις δάνεισε τη φωνή της. Το ντεμπούτο της έγινε το 2009, μέσα από την ταινία «Güz Sancısı» ενώ την ίδια χρονιά συμμετείχε και στην ταινία «Gecenin Kanatlari». Το 2010, έδωσε τη φωνή της στη ταινία κινουμένων σχεδίων «Toy Story 3». Το 2012, συμμετείχε στις ταινίες «Brave» και «Gergedan Mevsimi» ενώ το 2013, πρωταγωνίστησε ως Ελά στη ταινία «Benim Dünyam». Το 2015, έδωσε τη φωνή της στο χαρακτήρα της Σκάρλετ Όβερκιλ για την ταινία «Minions».

Προσωπική ζωή

Τον Ιανουάριο του 2012 ξεκίνησε τη σχέση της με τον τραγουδιστή Κενάν Ντογουλού και στις 29 Ιουλίου 2014 παντρεύτηκαν στο Λος Άντζελες.
2589 Δανιήλ

Φυσικά χαρακτηριστικά

Τα φυσικά χαρακτηριστικά του Δανιήλ είναι άγνωστα.
Άννα Πετρόβνα

Η ζωή της

Η Άννα γεννήθηκε στη Μόσχα το 1708, ως καρπός της σχέσης του πατέρα της Πέτρου Α΄ με την Αικατερίνη Σκαβρόνσκα. Το ίδιο και η αδελφή της Ελισάβετ, που γεννήθηκε το 1709. Ο πατέρας τους νυμφεύθηκε την Αικατερίνη το 1712 και τους έδωσε τον τίτλο πριγκίπισσες-διάδοχοι. Ο Πέτρος Α΄ ήθελε να παντρέψει τις κόρες του με ξένους ευγενείς, για να αποκτήσει συμμαχίες στην Ευρώπη. Έτσι οι δύο πριγκίπισσες μορφώθηκαν μαθαίνοντας γραφή, λογοτεχνία, κέντημα, χορό και εθιμοτυπία. Η Άννα έγινε μια έξυπνη, διαβασμένη νέα που μιλούσε Γαλλικά, Γερμανικά, Ιταλικά και Σουηδικά. Ήταν ντροπαλή, όμορφη, με τρόπους και έμοιαζε του πατέρα της. Η πρόταση γάμου τής έγινε από τον Κάρολο-Φρειδερίκο, δούκα του Χόλσταϊν-Γκόττορπ, ο οποίος ως ανιψιός του Καρόλου ΙΒ΄ Βίττελσμπαχ της Σουηδίας, διεκδικούσε το θρόνο και ήθελε την υποστήριξη του Πέτρου Α΄. Γνωρίστηκαν το 1721 και ο γάμος έγινε το 1724. Υπογράφτηκε συμβόλαιο, με το οποίο η Άννα και οι απόγονοί της είχαν δικαίωμα διαδοχής στο Ρωσικό θρόνο. Το επόμενο έτος ο Πέτρος Α΄ ασθένησε βαριά και λίγο πριν πεθάνει ζήτησε από την Άννα να γράψει τον διάδοχό του, αλλά μέχρι η κόρη του να φέρει μελάνι και χαρτί, ο τσάρος απεβίωσε. 
Τον διαδέχθηκε η 2η σύζυγός του Αικατερίνη Α΄ ως τσαρίνα (1741-1762). Μετά τον εορτασμό της ανάρρησής της, όρισε τον Κάρολο-Φρειδερίκο αντισυνταγματάρχη του Συντάγματος Πρεομπραζένσκι και μέλος του Ανώτατου Μυστικοσυμβουλίου. Οι ξένοι διπλωμάτες περίμεναν ότι η τσαρίνα θα ορίσει διάδοχο την πρώτη κόρη της Άννα. Όμως ο θάνατος της Αικατερίνης έφερε διάδοχο τον εγγονό του Πέτρου Α΄ από τον γιο του Αλεξέι, τον Πέτρο Β΄. Ο δυνατός άνδρας ήταν ακόμη ο στρατάρχης Αλεξάντερ Μένσικοφ, ο έμπιστος φίλος του Πέτρου Α΄, που φιλοδοξούσε να νυμφεύσει την κόρη του με το νέο τσάρο. Ο Κάρολος Φρειδερίκος, αφού ήρθε σε ρήξη μαζί του, αναγκάστηκε να αποσυρθεί το 1727 στο Κίελ, πρωτεύουσα του Χόλσταϊν. Πριν την αναχώρησή της, δόθηκε στην Άννα να υπογράψει απόδειξη, ότι έχει εισπράξει την προίκα της και εκείνη υπέγραψε ως πριγκίπισσα-διάδοχος. 
Στο Κίελ ο χαρακτήρας του άνδρα της άλλαξε: από χαρωπός και ευγενής έγινε αγροίκος και μέθυσος, που περνούσε το χρόνο του με τη θορυβώδη συντροφιά φίλων του και γυναικών. Η Άννα έγραφε με δάκρυα γράμματα στην αδελφή της Ελισάβετ. Το 1728 γεννήθηκε ο Πέτρος. Μερικές ημέρες αργότερα η Άννα έκανε πυρετό και απεβίωσε στα 20 έτη της. Επειδή είχε ζητήσει να ταφεί δίπλα στους γονείς της, η σορός της μεταφέρθηκε με πλοίο στην Αγία Πετρούπολη, στο ναό των Αγ. Πέτρου και Παύλου.
Ο γιος της έγινε το 1762 ο Πέτρος Γ΄ τσάρος της Ρωσίας, ο πρώτος της δυναστείας των Γκόττορπ-Ρομάνοφ και σε ανάμνησή της όρισε το τάγμα της Αγ. Άννης, που έγινε παράσημο στη Ρωσία.
Αρχαιολογικό Μουσείο Άστρους

Ιστορία

Το κτήριο, χτίστηκε το 1805  από τον Δημήτριο Καρυτσιώτη (1741 - 1819) ως παράρτημα της σχολής του Αγίου Ιωάννη (1798), στην οποία φοιτούσαν νέοι από διάφορα χωριά. Σε αυτό το χώρο έγινε το 1823 η περίφημη Β' Εθνοσυνέλευση Άστρους και το Κολοκοτρωνέικο τραπέζι, που έλαβε χώρα στις 19 Ιουλίου 1821, προς τιμήν του Δημητρίου Υψηλάντη. Η σχολή καταστράφηκε το 1826 από τον Ιμπραήμ Πασά, αλλά αναστηλώθηκε αργότερα από συγγενείς του Καρυτσιώτη. Τα επόμενα χρόνια, έγινε σχολείο και το 1959, έγινε αρχαιολογικό μουσείο. Το 2008 έκλεισε λόγω ζημιών που προκλήθηκαν από σεισμό. Ωστόσο οι επισκέπτες μπορούν να δουν τον χώρο που έγινε η εθνοσυνέλευση, τον προαύλιο χώρο με κάποια ευρήματα από την Έπαυλη του Ηρώδη του Αττικού και εξωτερικά το διώροφο μουσείο και τους τοίχους του, που βοηθούσαν σαν παραρτήματα της σχολής.

Εκθέματα

Στο μουσείο εκτίθενται αγάλματα από την Έπαυλη του Ηρώδη του Αττικού (όπως και στην αυλή), ευρήματα από το Ελληνικό και διάφορα ευρήματα από θέσεις της Βόρειας Κυνουρίας, όπως η αρχαία πόλη Ανθήνη.
High and tight

To κούρεμα high and tight αποτελεί σταθερά στο Σώμα Πεζοναυτών των ΗΠΑ. Μοιάζει κατά πολύ με το κούρεμα με την ψιλή, με τη διαφορά ότι στο τελευταίο αφαιρούνται όλα τα μαλλιά. Για την επίτευξή του, χρησιμοποιείται η κουρευτική μηχανή και έπειτα πολλές φορές ξυράφι. Συνίσταται στην κοπή των μαλλιών από την πίσω πλευρά του κεφαλιού σε βαθμό που να φαίνεται το δέρμα, αφήνοντας μόνο μια μικρή τούφα μαλλιών στο πάνω μέρος του κεφαλιού (μπροστά). Με αυτόν τον τρόπο προσαρμόζεται στο κεφάλι καλύτερα η αντιασφυξιογόνα μάσκα που χρησιμοποιείται συχνά στον αμερικάνικο στρατό.

Τρόπος

Στις ΗΠΑ, για να γίνει αυτό το κούρεμα, πολλές φορές ο κουρέας ή η κομμώτρια βάζει το χέρι του με τα δάχτυλα μπροστά στο κεφάλι του πελάτη που θέλει αυτό το κούρεμα και αφαιρεί με την κουρευτική μηχανή χωρίς "προστατευτική σκάλα" ή με νούμερο "1" σκάλα όλα τα μαλλιά εκτός από αυτά που είναι κάτω από την παλάμη του. Στη συνέχεια κόβει τα μαλλιά στις άκρες του κεφαλιού. Το εν λόγω κούρεμα δεν είναι ταιριαστό σε όλους, ειδικά την πρώτη φορά.

Ιστορικό

Το κούρεμα αυτό στους μη στρατιωτικούς ξεκίνησε τη δεκαετία του ' 80 ως μόδα που λάνσαραν οι Αφροαμερικανοί. Στη συνέχεια επεκτάθηκε και στους λευκούς και στις άλλες φυλές και διαδόθηκε στην Ευρώπη, ιδίως από αθλητές και καλλιτέχνες. Στην Ελλάδα, η σχέση της κόμμωσης με τους Αμερικανούς πεζοναύτες έκανε μερικούς να το αποκαλούν και πεζοναυτικό κούρεμα .
Ρεξ

Ρεξ (Reksio στα Πολωνικά) είναι ο τίτλος πολωνικής σειράς κινουμένων σχεδίων.
Ο κεντρικός χαρακτήρας ήταν ένας σκύλος, που δημιουργήθηκε από το σκηνοθέτη και σεναριογράφο Lechosław Marszałek, ενώ τη μουσική έγραφε ο Zenon Kowalowski. Ήταν μια παραγωγή των Στούντιο Κινουμένων Σχεδίων του Bielsko-Biała. Δημιουργήθηκαν συνολικά 65 επεισόδια από το 1967 μέχρι το 1988.
Κεντρικό ήρωας, το αξιαγάπητο κουτάβι ονόματι Ρεξ, που μπλέκει σε περιπέτειες με τα ζώα-φίλους του, κότες, γάτες, άλλους σκύλους και τους ιδιοκτήτες τους. Τα επεισόδια δεν έχουν διαλόγους(ακριβώς όπως η "παράλληλη" πολωνική σειρά Μπόλεκ και Λόλεκ), πάρα μόνο επιφωνήματα και ηχητικά εφέ, ενώ το σχέδιο είναι απλό αλλά πολύ παραστατικό.
Αδέλα της Φλάνδρας

Βασίλισσα της Δανίας

Ο γάμος της με τον Δανό βασιλιά Κνούτο Δ΄ έγινε αμέσως μετά την άνοδο του στον θρόνο της Δανίας (1080) σαν τμήμα της συμφωνίας μεταξύ Δανίας και Φλάνδρας για μεταξύ τους συμμαχία εναντίον του Νορμανδού βασιλιά της Αγγλίας Γουλιέλμου του Κατακτητή.  Με τον γάμο της απέκτησε τρία παιδιά, τον Κάρολο τον Καλό μετέπειτα κόμη της Φλάνδρας (1083) και δυο δίδυμες θυγατέρες την Ίνγκεργερντ Κνουτσντότερ και την Σεσίλια Κνουτσντάτερ οι οποίες γεννήθηκαν μετά τον θάνατο του πατέρα τους (1086).

Δούκισσα της Απουλίας

Μετά την δολοφονία του πρώτου συζύγου της έφυγε για την πατρίδα της την Φλάνδρα παίρνοντας μαζί της τον γιο της Κάρολο ενώ άφησε πίσω στην Δανία τις νεογέννητες δίδυμες θυγατέρες της. Έμεινε στην αυλή του πατέρα της και στην συνέχεια του αδελφού της μέχρι που αναχώρησε για την Απουλία για να παντρευτεί τον δούκα της Απουλίας Ρογήρο Μπόρσα και να γίνει έτσι δούκισσα της Απουλίας. Απέκτησε με τον δεύτερο σύζυγο της τρία παιδιά τον Λουδοβίκο που πέθανε σε βρεφική ηλικία, τον μετέπειτα δούκα Γουλιέλμος Β΄ της Απουλίας και τον Γυισκάρδο που πέθανε στην εφηβεία (1108).  Μετά τον θάνατο του δεύτερου συζύγου της διατέλεσε αντιβασιλιάς της Απουλίας για λογαριασμό του ανήλικου γιου της Γουλιέλμου (1111 - 1115).
Λυττός Ηρακλείου

Ιστορικά στοιχεία

Κατά τη Μινωική εποχή η πόλη Λύκτος, ή Λύττος , η αρχαιότερη ίσως πόλη της Κρήτης, είχε κυρίαρχη παρουσία στην ανατολική Κρήτη, μάλιστα η Λύκτος πήρε μέρος με στρατό στον Τρωικό Πόλεμο. Όπως φαίνεται από τα στοιχεία των ανασκαφών και πολλές επιγραφές η Λύκτος διακρίθηκε και κατά τη Ρωμαϊκή περίοδο. Πιο σύγχρονες ανασκαφές στην Ακρόπολη Σμαρίου, με ευρήματα από τη Μεσομινωική εποχή και μετά, επιβεβαιώνουν τον σημαντικό ρόλο της περιοχής από αρχαιοτάτων χρόνων. 
Το όνομα Ξιδάς που έλαβε αργότερα οφείλεται στον πρώτο οικιστή του χωριού, ο οποίος πρέπει να είχε το επάγγελμα του κατασκευαστή ή του πωλητή ξιδιού, όπως μελάς, κρασάς, λαδάς κλπ. Κατά την Ενετοκρατία αναφέρεται στον Καστροφύλακα (K95) το 1583 με 221 κατοίκους και με το όνομα Xidá. 
Κατά τη διάρκεια της επανάστασης του 1841, στον οικισμό διεξήχθη σκληρή μάχη ανάμεσα στους Έλληνες επαναστάτες και τα οθωμανικά στρατεύματα.
Επαμεινώνδας Τσέλλος

Βιογραφία

Γεννήθηκε στις 4 Ιουλίου 1898. Υπηρέτησε ως μόνιμος αξιωματικός και αποστρατεύτηκε αρχικά σε ηλικία 36 ετών. Κατά τον Πόλεμο του 1940-41 επανήλθε και αποστρατεύτηκε αργότερα με το βαθμό του Συνταγματάρχη.
Το 1935 ανέλαβε γραμματέας του Εθνικού Ενωτικού Κόμματος, ενώ στην εξόριστη κυβέρνηση του Τσουδερού στο Κάιρο ήταν υπουργός Κοινωνικής Προνοίας, Μυστικού Πολέμου και Συγκοινωνιών.
Από τις 19 Νοεμβρίου 1942 ως τις 9 Μαρτίου 1943 στην κατοχική κυβέρνηση του Λογοθετόπουλου ήταν υφυπουργός Υγείας.
Αργότερα διορίστηκε γενικός γραμματέας του Υπουργείου Ανασυγκροτήσεως. Στις 22 Δεκεμβρίου 1966 ανέλαβε στο Υπουργείο Εμπορίου, στην υπηρεσιακή κυβέρνηση Παρασκευόπουλου, θέση στην οποία παρέμεινε μέχρι τις 3 Μαΐου 1967. Κατά τα πρώτα χρόνια της χούντας έγινε ξανά υπουργός Εμπορίου, από τις 20 Ιουνίου 1968 ως τις 29 Ιουνίου 1970. To 1956 έγινε διευθυντής της νεοσύστατης ΕΡΕ και το 1957 διευθυντής του ΟΤΕ, θέση στην οποία έμεινε επί επτά έτη.
Πέθανε το 1979.
ΚΡ Ρέικιαβικ (ποδόσφαιρο)

Ιστορία

Η ΚΡ ιδρύθηκε στις 16 Φεβρουαρίου του 1899 από μία ομάδα νέων Ισλανδών, καθιστώντας τον παλαιότερο ποδοσφαιρικό σύλλογο στην Ισλανδία. Επίσης ήταν η μόνη ποδοσφαιρική ομάδα στο Ρέικιαβικ για μια δεκαετία, αλλά μόλις δημιουργήθηκαν άλλα σωματεία, ξεκίνησαν σχέδια για τη διεξαγωγή αγώνων. Η ΚΡ κέρδισε το εναρκτήριο πρωτάθλημα το 1912 μετά από αγώνα κατάταξης (play-off) με τη Φραμ.
Κουτσογιανναίικα Αιτωλοακαρνανίας

Γεωγραφία - Ιστορία

Τα Κουτσογιανναίικα βρίσκονται στις δυτικές πλαγιές του βουνού Μακρύορος, επάνω στην επαρχιακή οδό Ναυπάκτου - Καταφυγίου - Άνω Χώρας και απέχουν 32 χλμ. Β. απο την Ναύπακτο. Το χωριό πήρε το όνομά του από τον Κουτσογιάννη που είχε τόπο καταγωγής την Καρυά, παλιό οικισμό του Ευπαλίου και αναγνωρίστηκε για πρώτη φορά ως οικισμός της κοινότητας Γάβρου το 1940. Σύμφωνα με το σχέδιο “Καποδίστριας”, μέχρι το 2010, ανήκε στον πρώην Δήμο Πυλλήνης του Νομού Αιτωλίας και Ακαρνανίας.
Όστιν Μαχόουν

Πρώτα Χρόνια

Ο Όστιν γεννήθηκε στις 4 Απριλίου 1996 στο Σαν Αντόνιο του Τέξας και είναι το μοναχοπαίδι της Μισέλ Λι Μαχόουν (Ντεμιάνοβιτς) και του αείμνηστου Τσαρλς Έντγκαρ Μαχόουν, ο οποίος απεβίωσε όταν ο Όστιν ήταν μόλις 1,5 ετών. Φοίτησε στο σχολείο Lady Bird Jonshon High School.

Καριέρα

Ο Όστιν ξεκίνησε την καριέρα του, ανεβάζοντας βίντεο στο YouTube με τον φίλο του, Alex Constancio, τον Ιούνιο του 2010. Στη συνέχεια ανέβασε και άλλα βίντεο με αποτέλεσμα να αποκτήσει θαυμαστές. Τον Οκτώβρη του 2011 ανέβασε ένα βίντεο στο οποίο τραγουδούσε το Misletoe του Τζάστιν Μπίμπερ. Τον Φεβρουάριο του 2012, κυκλοφόρησε το πρώτο του single 11:11. Τον Ιούνιο του 2012, κυκλοφόρησε το πρώτο του άλμπουμ μικρής διάρκειας (EP) με ονομασία "Extended Play" σταiTunes της Ιαπωνίας. Στις 5 Ιουνίου 2012, ο Όστιν δημοσίευσε το δεύτερο του Single Say Something, αν και δεν κυκλοφόρησε επίσημα στα iTunes, μέχρι να υπογράψει με τη δισκογραφική του (Chase/Universal Republic Records), στις 28 Αυγούστου του 2012. Το Say Something κυκλοφόρησε επισήμως στις 30 Αυγούστου 2012. Τον Νοέμβρη του 2012 έγινε Teen Ambassador για τη σειρά ρούχων του Λιλ Γουέιν Trukfit. 
Έχει γυρίσει διαφημίσεις για τα Mc Donald's και τα Hot Nuts (μεξικάνικα σνακ). Το 2013 έλαβε το βραβείο MTV Artist To Watch και άνοιγε τις συναυλίες της περιοδείας Red της Taylor Swift. Tον Οκτώβρη του 2013, άρχισε την MTV Artist To Watch Tour. Το τραγούδι Mmm Yeah κυκλοφόρησε σαν το πρώτο single του The Secret EP τον Ιανουάριο του 2014. Το Secret Ep κυκλοφόρησε ολόκληρο στις 27 Μαΐου 2014. Τον Ιούλιο του 2014 ο Μαχόουν άρχισε τη δεύτερη περιοδεία του με τίτλο Austin Mahone:Live On Tour.

Προσωπική ζωή

Είναι Χριστιανός καθολικός. Η πρώτη του γνωστή σχέση ήταν αυτή με την νεαρή ηθοποιό Στέφανι Σκοτ (γνωστή για τη συμμετοχή της, στη σειρά "ANT Farm" του Disney Channel. Η σχέση τους κράτησε ένα χρόνο (2012-2013). Αμέσως μετά, φημολογήθηκε αρκετά οτι ο Όστιν έχει σχέση με την νεαρή τραγουδίστρια & μέλος του γυναικείου συγκροτήματος Fifth Harmony, Καμίλα Καμπέλο, ενώ η ίδια η Καμίλα, στις 24 Νοεμβρίου 2014, μίλησε για τη σχέση και το χωρισμό τους στον ραδιοφωνικό σταθμό  96.1 KISSFM, τονίζοντας οτι ο Μαχόουν ήταν εκείνος που της ζήτησε να χωρίσουν. Την ίδια χρονιά και μετά τον χωρισμό του, απο την Καμίλα, φήμες ήθελαν τον Όστιν να έχει βρει τον έρωτα, στο πρόσωπο της διεθνούς φήμης τραγουδίστριας & ηθοποιού Σελίνα Γκόμεζ, αλλά εκείνος απάντησε σε συνέντευξη του, λέγοντας οτι είναι απλά καλοί φίλοι. Τον Ιούνιο του 2014, έγινε γνωστή η σχέση του με τη νεαρή τραγουδίστρια Becky G, η οποία ξεκίνησε τη καριέρα της και αυτή ως Youtuber. Το ζευγάρι αγαπήθηκε πολύ απο τα χολιγουντιανά μέσα ενημέρωσης ενώ και οι θαυμαστές των δύο τραγουδιστών τους αγάπησαν πολύ, δίνοντας το ship name "bestin". Τελικά, το καλοκαίρι του 2015 αποφάσισαν να χωρίσουν, αφού οι επαγγελματικές τους υποχρεώσεις τους έκαναν να απομακρυνθούν. Και οι δύο πάντως, δηλώνουν οτι έχουν παραμείνει φίλοι.
Γκάρι Κόουλ

Βιογραφικό

Γεννήθηκε στις 5 Φεβρουαρίου του 1956 στο Λονδίνο και σε νεαρή ηλικία μετανάστευσε στην Αυστραλία .Ξεκίνησε την καριέρα του το 1972 από την Ringwood Wilhelmina και το 1975 μεταγράφηκε στον Μέγα Αλέξανδρο Μελβούρνης (ομάδα Ελλήνων μεταναστών)όπου έμεινε έως το 1983 όταν και μεταγράφηκε στην «αντίπαλο» Πρέστον Λάιονς (ομάδα Σλαβομακεδόνων μεταναστών).Εκεί έκλεισε την καριέρα του το 1986 και ακολούθησε προπονητική καριέρα .
Με την Εθνική Αυστραλίας σημείωσε σε 40 συμμετοχές 20 γκολ .
Χένρι Σκουνταμόρ, 3ος δούκας του Μπωφόρ

Γάμος

Παντρεύτηκε στις 28 Ιουνίου 1729 την Φραγκίσκη Σκουνταμόρ (1711 - 1750), κόρη και διάδοχο του Τζέιμς Σκουνταμόρ, 3ου υποκόμη του Σκουνταμόρ και με κοινοβουλευτικό διάταγμα πήρε την ίδια χρονιά το επώνυμο "Σκουνταμόρ". Το 1742 έκανε αίτημα διαζυγίου με την Φραγκίσκη λόγω της μοιρολατρικής σχέσης της με τον Γουίλιαμ Τάλμποτ που έγινε αργότερα κόμης του Τάλμποτ. Η Φραγκίσκη αντέδρασε με τον ισχυρισμό ότι ο δούκας ήταν ανίκανος αλλά τον Μάρτιοο του 1743 απέδειξε στο Κοινοβούλιο ότι μπορούσε να κάνει στύση, το διαζύγιο τελικά ολοκληρώθηκε και ο Χένρι αναγκάστηκε να πληρώσει στον Τάλμπλοτ αποζημίωση. Η Φραγκίσκη αργότερα παντρεύτηκε ξανά τον Τσάρλς ΦίτςΡοι - Σκουνταμόρ.
Ο 3ος δούκας του Μπωφόρ ίδρυσε πολλά νέα κτίρια στην Βρετανία ανάμεσα στα οποία και το "Φούντλινγκ Χόσπιταλ" ένα ίδρυμα για παραμελημένα παιδιά, το όνομα του βρίσκεται σε έναν κατάλογο που έγινε δεκτός τον Οκτώβριο του 1739 από τον Γεώργιο Β΄ της Μεγάλης Βρετανίας.

Διαδοχή

Ο Χένρι Σκουνταμόρ τάφηκε στην εκκλησία του Αγίου Μιχαήλ και όλων των Αρχαγγέλων στο Μπάντμιντον, δεν είχε παιδιά και τον διαδέχτηκε ο μικρότερος αδελφός του Κάρολος Σόμερσετ, 4ος δούκας του Μπωφόρ. Ο δούκας είχε μια νόθη κόρη την Μάργκαρετ Μπέρρ που παντρεύτηκε τον διάσημο ζωγράφο  Τόμας Γκαίνσμπορω.
Κωνσταντίνος Πεζόπουλος

Βιογραφικά στοιχεία

Έλαβε μέρος στη Μικρασιατική εκστρατεία με το βαθμό του συνταγματάρχη. Τιμήθηκε με το Μεγαλόσταυρο του Σωτήρος και με Αριστείο Ανδρείας. Στη συνέχεια αποστρατεύθηκε και ασχολήθηκε με την δικηγορία και την πολιτική. Το 1938 έγινε γενικός γραμματέας του Υπουργείου Παιδείας και Θρησκευμάτων. Από το 1939, διατέλεσε νομάρχης Αττικής και Βοιωτίας, μέχρι και το 1941 όταν παρέδωσε την Αθήνα στα στρατεύματα της γερμανικής κατοχής. Από 1946 και μετά, τοποθετήθηκε νομάρχης Αχαΐας και γενικός γραμματέας του Υπουργείου Εφοδιασμού και Εμπορίου.
Αδέλφια του ήταν ο Κυριάκος Πεζόπουλος, καθηγητής Εθνικού Μετσόβιου Πολυτεχνείου και πρόεδρος του Οργανισμού Τηλεπικοινωνιών Ελλάδος, ο Θεόδωρος, κυβερνήτης του αντιτορπιλικού "Ύδρα" που βυθίσθηκε από τα γερμανικά πυρά, ο Γεώργιος, υπουργός Εθνικής Οικονομίας και Πρόεδρος της Δημόσιας Υπηρεσίας Ηλεκτρισμού, ο Σπύρος, καθηγητής της Ιατρικής Σχολής του Πανεπιστημίου Αθηνών και η Αγγελική. Πατέρας όλων αυτών, ήταν ο καθηγητής της Ιατρικής του Πανεπιστημίου Αθηνών Νικόλαος Πεζόπουλος.
Ο Κωνσταντίνος Πεζόπουλος απεβίωσε το 1967 και κηδεύτηκε στις 13 Νοεμβρίου.
First Strike Still Deadly

Τραγούδια του δίσκου

1. First Strike Is Deadly (Souza, Peterson, Skolnick, Christian) - 4:00
2. Into the Pit (Billy, Peterson, Skolnick) - 2:54
3. Trial by Fire (Billy, Peterson, Skolnick) - 4:33
4. Disciples of the Watch (Billy, Peterson, Skolnick) - 4:34
5. The Preacher (Billy, Peterson, Skolnick) - 3:56
6. Burnt Offerings (Souza, Peterson, Skolnick, Christian) - 5:28
7. Over the Wall (Souza, Peterson, Skolnick, Christian) - 4:18
8. The New Order (Peterson, Skolnick) - 4:43
9. The Haunting (Souza, Peterson, Skolnick, Christian) - 4:37
10. Alone in the Dark (Souza, Peterson, Skolnick) - 4:40
11. Reign of Terror (Peterson) - 5:06
Αρνούλφος, δούκας της Βαυαρίας

Βιογραφία

Ήταν γιος του Λεοπόλδου μαργράβου της Βαυαρίας και της Κουνιγούνδης των Αχαλολφινιδών, κόρης του Μπέρτχολντ Α΄ παλατινού κόμη της Σουαβίας.